Ajánlás

Szőllősi Gergő József első diplomáját a Népegészségügyi Karon szerezte 2013-ban Egészségügyi gondozás és prevenció alapszakon, végzettsége népegészségügyi ellenőr, majd ezt követően mesterfokozatot szerzett szintén a Népegészségügyi Kar, Népegészségügyi MSC, Epidemiológia szakirányán, végzettsége okleveles népegészségügyi szakember.

2010 óta aktív tagja a Debreceni Egyetem Népegészségügyi Kar Biostatisztikai és Epidemiológiai Tanszékén működő hallgatói tehetséggondozó műhelynek és ennek keretein belül végzett tudományos diákköri munkát és demonstrátori tevékenységet végzett folyamatosan. Legjelentősebb kutatási területei a malignus melanoma hazai epidemiológiájával és a szűrővizsgálattal, illetve a tünetek alapján felismert diabéteszben szenvedő betegek túlélésével foglalkozik, témavezetője dr. Sándor János.

Dr. Sándor János, tanszékvezető egyetemi docens vezetésével 2 pályamunkát írt, valamint a 2011/2012-es TDK konferencián III. helyezést, 2012/2013-as TDK konferencián I. helyezést, XXXI OTDK- n I. helyezést, 2013/2014-es TDK- n I. helyezést, valamint a Családorvos Kutatók Országos Szövetségének különdíját érdemelte ki a legjobb családorvosi témájú előadásával, majd ezt követően az XXXII. OTDK- n szintén I. helyezést ért el. 

Szintén kiérdemelt egy "legjobb előadás" díjat is, a Debreceni Egyetem Tehetséggondozó Programja által megszervezett konferencián is (2014).

A Népegészségügyi Kar munkájában határozottan részt vesz, ez látható abból, hogy 2013-ban a Népegészségügyi Kart képviselte egy több országból álló, nemzetközi program keretein belül, a projektnek azóta is a tagja („EUGISMET Study Visit – National Center of Public Health and Analyses, Sofia, Bulgaria”) 

A műhelyfoglalkozásokon aktívan vesz részt. Jól teljesített mind az általános módszertani képzések, mind a saját projektek végzése során. Szorgalmas, leendő hivatásával szemben elkötelezett hallgató. A Tehetséggondozó Műhelyen belül kifejezetten jó együttműködési készségekről tett tanúbizonyságot, több projektben segédkezett, az alsóbb évfolyamok TDK hallgatóknak számtalan alkalommal nyújtott szakmai segítséget, mely következtében számos TDK és egyéb hazai és külföldi konferenciákon elhangzott társszerzős előadása született, magyar és angol nyelven egyaránt.

2013-2014 között tagja a "Neumann János Számítógép-tudományi Társaság – Orvos-biológiai Szakosztály" -nak

Szakmai tudását alátámasztja, hogy a 2012/2013-as tanévben Köztársasági Ösztöndíjat szerzett meg, valamint több évben is Endes Pongrác Ösztöndíjat és Kiváló Tudományos Munkáért Ösztöndíjat szerzett meg. 


A 2012/2013-as tanév II. félévétől kezdve folyamatosan a Tudományok Diákköri Tanács (TDT) tagja, ahol a Népegészségügyi Kart képviseli, hallgatói részről, melyben feladatai közé tartozik a Tudományos Diákköri Konferencia szervezésében való segédkezés mellett az élénk részvétel a bírálóbizottságokban is.
2010/2011-es tanév 1. félévétől vesz részt a Debreceni Egyetem Tehetséggondozó Programjában (DETEP).

2011/2012-es tanévétől végez magas színvonalú demonstrátori munkát a Megelőző Orvostani Intézet Biostatisztikai és Epidemiológiai Tanszékén, ahol biostatisztikai ismeretek valamint epidemiológia alapjai és a részletes epidemiológia tantárgyak oktatásában vesz részt a népegészségügyi ellenőr alapszak képzési programjában, valamint a részletes epidemiológia tantárgy keretén belül, a tananyagfejlesztésben segédkezett, több előadás szerkesztését vállalta el.
Munkáját megalapozza angol „C” típusú középfokú nyelvvizsgájával. 
Témája iránti személyes elkötelezettségét jól demonstrálja, hogy önkéntes munkát végzett a Down szindrómás gyermekek életminőségének javításáért létrehozott debreceni Angyalszív Alapítványnál (2010), valamint a Dohányzásmentes Világnapon segédkezett a Népegészségügyi Szakigazgatási Szerv, Balmazújvárosi Járási Hivatal Járási Népegészségügyi Intézet munkatársainak, hogy még sikeresebben vihessék véghez az egészségfejlesztő projektet.
Kutatás iránti és szakmai rátermettségét bizonyítja, hogy aktívan részt vett a „Svájci-Magyar Együttműködési Program, Népegészségügyi fókuszú alapellátás-szervezési modellprogram” felmérésben (2013), továbbá a „Méhnyakrák szűrésen való alacsony részvétel okainak vizsgálata anamnesztikus adatok és narratív medicina eszközeinek segítségével” című kutatásban (2013-2015), valamint az Oral Health Impact Profile Hungary (OHIP:H) vizsgálatban (2011-2012).
Terepen szerzett gyakorlatát igazolja, hogy részt vett az „ Egészségállapot értékelés Hajdúböszörmény kistérség - 2012, Kistérségi emeltszintű járóbeteg-szakellátó központ fejlesztése Hajdúböszörményben” pályázati projektben., valamint  „Az orális mucositis vizsgálata chemoterápiával kezelt gyermekek körében” vizsgálatban (PROMS - 2012).

